## LĪGUMS

**par dalību aktīvajā nodarbinātības pasākumā “Pasākumi komercdarbības vai pašnodarbinātības uzsākšanai” Nr.\_\_\_**

|  |  |  |
| --- | --- | --- |
|  |  | *Dokumenta datums ir tā elektroniskās parakstīšanas datums* |
|  |  |  |

Nodarbinātības valsts aģentūras (turpmāk – Aģentūra) Nodarbinātības pasākumu departamenta Nodarbinātības pasākumu nodaļas projekta koordinators \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kas rīkojas saskaņā ar amata aprakstu, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,personas kods \_\_\_\_\_\_\_\_ - \_\_\_\_\_\_ (turpmāk – Atbalsta saņēmējs), no otras puses, turpmāk abi kopā − Puses, noslēdz šo līgumu par dalību aktīvajā nodarbinātības pasākumā (turpmāk – Pasākums) “Pasākumi komercdarbības vai pašnodarbinātības uzsākšanai” (turpmāk – Līgums), ņemot vērā eksperta pakalpojuma sniedzēja (turpmāk – Eksperts) 20\_\_. gada \_\_. \_\_\_\_\_\_\_ atzinumu par biznesa plāna novērtējumu un apstiprināto komercdarbības dotācijas izlietojuma tāmi (turpmāk – Tāme) (Līguma 2. pielikums).

**1. Līguma priekšmets**

* 1. Līguma priekšmets ir dalība Pasākumā, kuras ietvaros Atbalsta saņēmējs uzsāk pašnodarbinātību /komercdarbību *(izvēlas atbilstošo, neatbilstošo dzēš):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,* izmantojot šim mērķim Aģentūras

*(norāda darbības jomu atbilstoši NACE klasifikatoram)* atbalsta pakalpojumus un piešķirtos finanšu līdzekļus (turpmāk arī finanšu atbalsts) šādā apmērā:

* + 1. 15astronomiskās stundas tiešsaistes konsultācijām biznesa plāna īstenošanas laikā;
    2. vienreizēju komercdarbības dotāciju **\_\_\_\_\_\_\_** **EUR** (*\_\_\_\_\_\_\_euro*, \_\_ centi) apmērā viena biznesa plāna īstenošanai saskaņā ar tāmi (turpmāk – komercdarbības dotācija);
    3. dotāciju Atbalsta saņēmēja ienākumiem 750 EUR mēnesī pirmos sešus saimnieciskās darbības mēnešus **\_\_\_\_\_\_\_\_\_\_\_\_\_\_\_\_\_\_\_\_\_\_\_** **EUR** (\_\_\_\_ *euro*, \_\_\_\_\_ centi) apmērā (turpmāk – ikmēneša dotācija);
    4. vienreizēju dotāciju uzsāktās komercdarbības vai pašnodarbinātības attīstībai (turpmāk – attīstības dotācija), ja pēc pirmā saimnieciskās darbības gada ir saņemts pozitīvs Eksperta atzinums par biznesa plāna īstenošanu. Dotāciju piešķir atbilstoši iesniegtajai uzsāktās komercdarbības vai pašnodarbinātības attīstības tāmei, kuru apstiprinājis Eksperts, bet ne vairāk kā 5’000 *EUR*;
    5. vienreizēju dotāciju iekārtu un aprīkojuma iegādei, kā arī tehnisko palīglīdzekļu izgatavošanai un iegādei, tai skaitā piegādei un uzstādīšanai, ja atbalsta saņēmējam noteikta invaliditāte. Dotāciju piešķir atbilstoši iesniegtajai darba vietas pielāgošanas tāmei, kura atbilst ergoterapeita atzinumam, bet ne vairāk kā 1’000 *EUR* vienas darba vietas pielāgošanai.[[1]](#footnote-2)
  1. Aģentūras izvēlēts Eksperts līguma darbības laikā veic biznesa plāna uzraudzības pārbaudes biznesa plāna īstenošanas vietā\_\_\_\_\_\_\_\_\_\_\_\_\_\_\_\_\_\_\_\_pēc šāda grafika:
     1. klātienē 4. saimnieciskās darbības mēnesī;
     2. neklātienē 9. saimnieciskās darbības mēnesī;
     3. klātienē 13. saimnieciskās darbības mēnesī;
     4. neklātienē 20. saimnieciskās darbības mēnesī;
     5. Klātienē vai attālināti citā saimnieciskās darbības mēnesī, ja nepieciešams pārliecināties par konstatētu neatbilstību novēršanu.

1. **Norēķinu kārtība**
   1. Atbalsta saņēmējs strukturētus elektroniskos rēķinus (turpmāk- rēķins) iesniedz Aģentūras e-adresē EINVOICE@90001634668.
   2. Atbalstasaņēmējam pēc Līguma 4.1. punktā minēto prasību izpildes, Aģentūra nodrošina šādu finanšu atbalstu, kas pārskaitāms uz Atbalsta saņēmēja iesniegtajā rēķinā norādītajiem rekvizītiem:
      1. komercdarbības dotāciju Līguma 1.1.2. apakšpunktā norādītajā apmērā pārskaita septiņu darba dienu laikā no rēķina iesniegšanas dienas Aģentūrā;
      2. mēneša dotāciju Līguma 1.1.3. apakšpunktā norādītajā apmērā:
         1. par pirmo biznesa plāna īstenošanas mēnesi pārskaita septiņu darba dienu laikā no rēķina iesniegšanas dienas Aģentūrā;
         2. par otro un pārējiem četriem biznesa plāna īstenošanas mēnešiem dotāciju pārskaita 10 darba dienu laikā no rēķinā norādītā biznesa plāna īstenošanas mēneša beigu datuma;
      3. dotāciju komercdarbības vai pašnodarbinātības attīstībai pārskaita septiņu darba dienu laikā no rēķina iesniegšanas dienas Aģentūrā;
      4. vienreizēju dotāciju biznesa plāna īstenošanas darba vietas pielāgošanai, ja Atbalsta saņēmējam noteikta invaliditāte, pārskaita septiņu darba dienu laikā no pieprasījuma iesniegšanas dienas Aģentūrā.[[2]](#footnote-3)
2. **Aģentūras tiesības un pienākumi** 
   1. Nodrošināt Atbalsta saņēmējam individuālās konsultācijas Līguma 1.1.1. apakšpunktā norādītajā apmērā un veikt nodrošināto konsultāciju uzskaiti.
   2. Pārliecināties par Atbalsta saņēmēja 4.1. punktā noteiktā pienākuma izpildi pirms finanšu atbalsta piešķiršanas Atbalsta saņēmējam.
   3. Pārbaudīt Atbalsta saņēmēja iesniegto atskaiti par komercdarbības dotācijas izlietojumu6 un darījumu apliecinošo dokumentu kopiju atbilstību tāmē norādītajām izmaksu pozīcijām, un elektroniski informēt Atbalsta saņēmēju, ja konstatētas neatbilstības, nosakot trīs darba dienu termiņu labojumu iesniegšanai.
   4. Informēt Atbalsta saņēmēju par iespēju iesniegt pieteikumu attīstības dotācijas saņemšanai pēc pirmā saimnieciskā darbības gada un sniegt informāciju par pieteikuma izvērtējuma rezultātiem. Ja Atbalsta saņēmēja pieteikums tiek apstiprināts, Aģentūrai ir tiesības noslēgt vienošanos pie Līguma par attīstības dotācijas piešķiršanu.
   5. Septiņu darba dienu laikā no visu darījumus attaisnojošu dokumentu kopiju saņemšanas dienas**,** pārbaudīt atbalsta saņēmēja attīstības dotācijas izlietojumu, atbilstoši Ekspertu saskaņotajai tāmei.
   6. Veikt pārbaudes individuālo konsultāciju laikā un biznesa plāna īstenošanas vietā.
   7. Aģentūrai ir tiesības, līdz situācijas noskaidrošanai, apturēt Līguma 1.1.3. apakšpunktā norādītā finansējuma izmaksu:
      1. ja Atbalsta saņēmējam iestājusies darbnespēja, kas ilgāka par 14 dienām vai radušies citi šķēršļi saimnieciskās darbības īstenošanai līdz lēmuma pieņemšanai par iespēju turpināt Līguma izpildi;
      2. ja Atbalsta saņēmējs nav iesniedzis ikmēneša atskaiti par biznesa plāna īstenošanu;
      3. ja konstatēts, ka Atbalsta saņēmējs neīsteno biznesa plānu atbilstoši Līguma nosacījumiem;
      4. ja konstatēts, ka Atbalsta saņēmējs nepilda Līgumā noteiktos pienākumus.
      5. ja konstatēts, ka Atbalsta saņēmējs noteiktajā termiņā nepilda biznesa plāna uzraudzības pārbaudēs noteiktos darba uzdevumus.
   8. Pieprasīt Atbalsta saņēmējam iesniegt papildu informāciju par dalību Pasākumā.
   9. Ja Atbalsta saņēmējam noteikta invaliditāte, organizēt ergoterapeita pakalpojumu biznesa plāna īstenošanas darba vietā. Gadījumā, ja ergoterapeita atzinumā norādīts, ka Atbalsta saņēmēja biznesa plāna īstenošanas darba vietā ir nepieciešami pielāgojumi, slēgt vienošanos ar Atbalsta saņēmēju par biznesa plāna īstenošanas darba vietas pielāgošanu.[[3]](#footnote-4)
3. **Atbalsta saņēmēja pienākumi**
   1. Divu nedēļu laikā no Līguma noslēgšanas dienas reģistrēt saimniecisko darbību Valsts ieņēmumu dienestā vai Uzņēmumu reģistrā un iesniegt Aģentūrā:
      1. rēķinu par komercdarbības dotācijas saņemšanu;
      2. rēķinu par ikmēneša dotācijas saņemšanu par pirmo saimnieciskās darbības mēnesi;
   2. Divu nedēļu laikā:
      1. pēc otrā, trešā, ceturtā, piektā un sestā saimnieciskās darbības mēneša beigām iesniegt Aģentūrā rēķinu par ikmēneša dotācijas saņemšanu;
      2. pēc pirmā, otrā, trešā, ceturtā, piektā un sestā saimnieciskās darbības mēneša beigām iesniegt Aģentūrā ikmēneša atskaiti par biznesa plāna īstenošanu6
   3. Līguma darbības laikā īstenot Līgumam pievienoto biznesa plānu Līguma 1. pielikums)
   4. Saskaņā ar Tāmi un tajā norādīto termiņu, kas ir ne vēlāk kā trīs mēnešu laikā pēc Aģentūras komercdarbības dotācijas izmaksas, veikt nepieciešamās iegādes biznesa plāna īstenošanai un iesniegt Aģentūrā:
      1. Atskaiti6
      2. darījumu apliecinošo dokumentu -rēķinu, maksājuma uzdevumu, preču pavadzīmju un čeku ar rekvizītiem u.c.) kopijas par veiktajām iegādēm, izmantojot komercdarbības dotāciju. Par Tāmē iekļautām pozīcijām iesniedzot darījumu apliecinošo dokumentu kopijas, neiekļaut informāciju par citiem norēķiniem.
   5. Ja Tāmē norādītajā termiņā objektīvu iemeslu dēļ ir nepieciešams aktualizēt biznesa plāna īstenošanas tāmes vai aktualizēt biznesa plānu un tajā skaitā tāmi, nekavējoties 4.14. punktā norādītajā e-pastā iesūtīt parakstītu aktualizētu tāmi un/vai aktualizētu biznesa plānu un grozījumus pamatojošo informāciju.
   6. Ja Tāmē norādīto darījumu faktiskās izmaksas ir bijušas mazākas, atmaksāt Aģentūrai neizlietoto finanšu atbalstu, kas norādīts 1.1.2., 1.1.4. un 1.1.5. apakšpunktos 15 darba dienu laikā pēc attiecīgas atskaites iesniegšanas.
   7. Trīs darba dienu laikā rakstiski paziņot Aģentūrai par Atbalsta saņēmēja pārejošas darbnespējas iestāšanos. Pirmajā darba dienā pēc šī attaisnojošā iemesla izbeigšanās Atbalsta saņēmējs Aģentūrā iesniedz informāciju par darbnespējas noslēgšanos.
   8. Trīs darba dienu laikā no saimnieciskās darbības apturēšanas vai pārtraukšanas dienas rakstiski paziņotAģentūrā, ja Atbalsta saņēmējam ir ierosināta tiesiskās aizsardzības procesa lieta, vai tas atbilst normatīvajos aktos noteiktajiem kritērijiem, lai tam pēc kreditoru pieprasījuma uzsāktu maksātnespējas procedūru.
   9. Pēc Aģentūras aicinājuma iesniegt izvērtēšanai pieteikumu attīstības dotācijas saņemšanai, ja Atbalsta saņēmējam nepieciešams papildu finansējums uzsāktās komercdarbības vai pašnodarbinātība**s** attīstībai un pieteikuma apstiprināšanas gadījumā slēgt vienošanos pie Līguma par attīstības dotācijas piešķiršanu.
      1. Atbalsta saņēmējs veic darbus un iegādes, kas norādītas Eksperta saskaņotajā tāmē, 20 darba dienu laikā no dienas, kad Aģentūra veikusi attīstības dotācijas izmaksu Atbalsta saņēmējam uz rēķinā norādītiem rekvizītiem.
      2. Atbalsta saņēmējs izlieto Aģentūras pārskaitīto attīstības dotāciju tam paredzētajam mērķim, atbilstoši saskaņotajai tāmei. Ja izmaksas pārsniedz Aģentūras pārskaitīto Attīstības dotācijas apmēru, tad starpību Atbalsta saņēmējs sedz no saviem finanšu līdzekļiem.
      3. piecu darba dienu laikā pēc darbu vai iegāžu veikšanas iesniegt Aģentūrā Atskaiti par attīstības dotācijas izlietojumu 6 un tai pievienotas darījumu attaisnojošo dokumentu kopijas (rēķins kopā ar maksājuma uzdevumu, preču pavadzīme un čeks (ar rekvizītiem), stingrās uzskaites kvīts vai stingrās uzskaites pavadzīme).
   10. Piedalīties Līguma 1.2. punktā minētajās Eksperta un Līguma 3.6. punktā minētajās Aģentūras pārbaudēs:
       1. ja Atbalsta saņēmējs nevar piedalīties Eksperta vai Aģentūras veiktajā pārbaudē darbnespējas vai tāda objektīva iemesla dēļ, kurš attiecas uz kādām ar saimnieciskās darbības veikšanu saistītām darbībām, Atbalsta saņēmējs pilnvaro pārstāvi normatīvajos aktos noteiktajā kārtībā.Par nepiedalīšanās iemesliem un pilnvaroto personu dalībai pārbaudē Atbalsta saņēmējs paziņo Aģentūrai triju darba dienu laikā no pilnvarojuma noformēšanas dienas;
       2. Atbalsta saņēmējs nākamajā darba dienā pēc Līguma 4.10.1. apakšpunktā minēto iemeslu izbeigšanās, Aģentūrā iesniedz attaisnojošo iemeslu apliecinošus dokumentus (piemēram, informāciju par darbnespēju, ielūgumu uz izstādi vai apliecinājumu par dalību izstādē, sadarbības partneru apliecinājumu par tikšanos sakarā ar ārvalstu darba tirgus pētīšanu vai turpmāko sadarbību u.c.).
   11. Pēc Aģentūras vai Ekspertu pieprasījuma uzrādīt:
       1. saimnieciskās darbības ieņēmumu un izdevumu uzskaites žurnālu, kurā pašnodarbinātais ir izdarījis ierakstus;
       2. apgrozījuma pārskatu par komersanta ieņēmumiem un izdevumiem;
       3. citus ar saimniecisko darbību saistītus dokumentus;
       4. par komercdarbības un/vai attīstības dotāciju veiktās iegādes.
   12. Ja Eksperts vai Aģentūra, veicot pārbaudi uzraudzībā ir konstatējis pārkāpumus vai nepilnības biznesa plāna īstenošanā, Atbalsta saņēmējs konstatēto novērš (ja attiecināms) un informē Aģentūras projekta koordinatoru uz e-pasta adresi: komercdarbiba@nva.gov.lv par pārskatā uzdotajiem darba uzdevumiem un to izpildi, iesniedz pamatojošos dokumentuspar biznesa plāna īstenošanas pārbaudes rezultātu izpildi (turpmāk – pārskats) norādītajā termiņā.
   13. Līguma darbības laikā, zaudējot bezdarbnieka statusu Bezdarbnieku un darba meklētāju atbalsta likuma 12. panta pirmās daļas 1., 2., 3. vai 11. punktā minēto iemeslu dēļ, Atbalsta saņēmējam ir tiesības, ievērojot Līguma noteikumus, turpināt dalību Pasākumā, bet tas zaudē tiesības turpmāk saņemt mēneša dotāciju. Par darba ņēmēja statusa iegūšanu Atbalsta saņēmējs vienas darba dienas laikā paziņo Aģentūrai.
   14. Ne vēlāk kā trīs darba dienas pirms nepieciešamās konsultācijas, nosūtīt informāciju uz e-pasta adresi \_\_\_\_\_\_\_\_\_\_@nva.gov.lv par vēlamo konsultācijas norises dienu un laiku, ievērojot Līguma 1.1.1. apakšpunktā norādīto maksimālo konsultāciju apmēru.
   15. Ar parakstu apliecināt katras individuālās konsultācijas saņemšanas faktu apliecinājumā norādītajā apjomā.
   16. Ar parakstu apliecināt katras uzraudzības veikšanas faktu un konstatēto uzraudzības laikā.
   17. Pēc Līguma noslēgšanaslīdz nākamā mēneša 15. datumam klients aizpilda saņemto aptaujas anketu par apmierinātību par dalību pasākumā.
   18. Pēc dalības Pasākumā pabeigšanas, aizpildīt elektroniski saņemto aptaujas anketu par dalību Pasākumā.
   19. Nodrošināt, ka ar *de minimis* atbalstu saistītā dokumentācija tiek glabāta 10 gadus, sākot no dienas, kurā piešķirts pēdējais individuālais de minimis atbalsts.
   20. Piešķirto de minimis atbalstu attiecībā uz vienām un tām pašām attiecināmajām izmaksām nekumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā ar citu de minimis atbalstu, neatkarīgi no finansējuma avota.
   21. Ja Atbalsta saņēmējam noteikta invaliditāte, viena mēneša laikā no līguma noslēgšanas dienas pieprasīt ergoterapeita pakalpojumu. Ergoterapeita pakalpojuma nodrošināšanas laikā uzrādīt ergoterapeitam ģimenes ārsta vai ārstējošā ārsta nosūtījumu (veidlapa Nr.027/u) Pēc ergoterapeita atzinuma saņemšanas, bet ne vēlāk kā mēneša laikā iesniegt “Pieprasījums vienreizējās dotācijas saņemšanai, lai pielāgotu biznesa plāna īstenošanas darba vietu bezdarbniekam ar invaliditāti”6un slēgt vienošanos pie Līguma par Atbalsta saņēmēja biznesa plāna īstenošanas darba vietas pielāgošanu, ja ergoterapeita atzinumā norādīts, ka ir nepieciešami biznesa plāna īstenošanas darba vietas pielāgojumi.[[4]](#footnote-5)
4. **Līguma darbības termiņš un atbildība**
   1. Līgums stājas spēkā tā abpusējas parakstīšanas brīdī un ir spēkā līdz Pušu saistību pilnīgai izpildei.
   2. Līguma darbības termiņš ir 24 mēneši kopš tā stāšanās spēkā.
   3. Aģentūrai ir tiesības vienpusēji atkāpties no Līguma, par to paziņojot rakstiski piecas darba dienas iepriekš, ja:
      1. Atbalsta saņēmējs iesniedzis nepatiesu informāciju saturošus dokumentus, un Līgums noslēgts uz šīs informācijas pamata;
      2. Atbalsta saņēmējs bez attaisnojoša iemesla nav izmantojis komercdarbības dotāciju biznesa plānā noteiktajā termiņā un atbilstoši Tāmei;
      3. Atbalsta saņēmējs bez attaisnojoša iemesla nav izmantojis attīstības dotāciju atbilstoši saskaņotajai tāmei;
      4. Atbalsta saņēmējs nav atmaksājis neizlietoto finanšu atbalstu, kas norādīts Līguma 1.1.2., 1.1.4. un 1.1.5. apakšpunktos, 15 darba dienu laikā pēc attiecīgu atskaišu parakstīšanas;
      5. Atbalsta saņēmējs neīsteno biznesa plānu atbilstoši Līguma noteikumiem (Eksperta norādītajā termiņā nav novērsis pārskatā konstatētos pārkāpumus, nav iesniedzis apliecinājumu par pārskatā konstatēto pārkāpumu novēršanu, un citi gadījumi);
      6. Atbalsta saņēmējs nav uzsācis vai neveic aktīvu saimniecisko darbību (darbnespēja, pašnodarbinātais pēdējo triju mēnešu laikā nav izdarījis ierakstus saimnieciskās darbības ieņēmumu un izdevumu uzskaites žurnālā, komersants nav sagatavojis apgrozījuma pārskatu par ieņēmumiem un izdevumiem pēdējo triju mēnešu laikā, Atbalsta saņēmējs apturējis uz laiku saimniecisko darbību, Atbalsta saņēmējs nav sasniedzams vai sastopams biznesa plāna īstenošanas vietā, arī telefoniski vai elektroniski nav sasniedzams un citi gadījumi);
      7. Atbalsta saņēmējs pārtraucis saimniecisko darbību;
      8. ar tiesas spriedumu tiek īstenots tiesiskās aizsardzības process, bet Atbalsta saņēmējs nepilda tiesas apstiprināto tiesiskās aizsardzības procesa pasākumu plānu;
      9. Atbalsta saņēmējs nepilda citus Līguma noteikumus;
      10. Eksperts ir konstatējis būtiskus normatīvo aktu pārkāpumus Atbalsta saņēmēja saimnieciskās darbības veikšanā un pārskatā ierosinājis izbeigt Līgumu.
   4. Ja atbalsta saņēmējs nepilda Līgumā noteiktās saistības, un Aģentūra vienpusēji atkāpjas no līguma Atbalsta saņēmējs atmaksā Aģentūrai saņemto finanšu atbalstu, kas norādīts Līguma 1.1.2., 1.1.3., 1.1.4. un 1.1.5.apakšpunktos šādā apmērā:
      1. pilnā apmērā, ja Aģentūra vienpusēji izbeidz Līgumu sešu mēnešu laikā pēc Līguma noslēgšanas vai, ja saimnieciskā darbība netiek uzsākta;
      2. 50% apmērā, ja Aģentūra vienpusēji izbeidz Līgumu 24 mēnešu laikā pēc Līguma noslēgšanas un Atbalsta saņēmēja saimnieciskā darbība ir ilgusi ne mazāk kā sešus mēnešus.
   5. Ja Atbalsta saņēmējs labprātīgi viena mēneša laikā neatmaksā saņemto finanšu atbalstu, kas norādīts Līguma 1.1.2., 1.1.3., 1.1.4. un 1.1.5. apakšpunktos, Aģentūra attiecīgo summu piedzen Civilprocesa likumā noteiktajā kārtībā.
5. Nepārvarama vara
   1. Puses tiek atbrīvotas no atbildības par daļēju vai pilnīgu Līguma saistību nepildīšanu nepārvaramas varas apstākļu rezultātā, kurus Puses Līguma slēgšanas brīdī nevarēja paredzēt, kuri nav notikuši Pušu rīcības dēļ un no kuriem nav iespējams izvairīties un kuru sekas nav iespējams pārvarēt. Nepārvaramas varas apstākļi Līguma saistību izpildi ne tikai apgrūtina, bet padara neiespējamu.
   2. Puses viena otru nekavējoties informē par nepārvaramas varas apstākļu iestāšanos un veic visas nepieciešamās darbības, lai nepieļautu zaudējumu rašanos.
   3. Līguma saistību izpildes termiņi tiek pagarināti, atbilstoši nepārvaramas varas apstākļu iedarbības laikam.
6. Personas datu apstrāde
   1. Saskaņā ar Līgumu un tā pielikumiem saņemtos Atbalsta saņēmēja personas datus Aģentūra apstrādā Līguma izpildes, Pasākuma nodrošināšanas un pakalpojuma apmaksas nodrošināšanai un normatīvajos aktos noteikto pienākumu izpildei.
   2. Personas datu apstrādes pārzinis Līguma ietvaros ir Aģentūra, reģistrācijas numurs 90001634668, juridiskā adrese: Krišjāņa Valdemāra iela 38, k-1, Rīga, LV-1010, tālr. 20110210, e-pasts: pasts@nva.gov.lv vai Aģentūras oficiālā elektroniskā adrese.
   3. Atbalsta saņēmēja personas dati, bez Atbalsta saņēmēja piekrišanas, netiek nodoti trešajām personām, izņemot Līgumā un ārējos normatīvajos aktos paredzētajos gadījumos. Aģentūra Atbalsta saņēmēja personas datus normatīvajos aktos noteiktajā kārtībā ir tiesīga nodot Aģentūras piesaistītajiem apstrādātājiem Līguma izpildes nodrošināšanai.
      1. lai Aģentūra varētu nodrošināt normatīvajos aktos noteikto pienākumu izpildi, Atbalsta saņēmēja kontaktinformācija tiks nodota konsultantiem konsultāciju sniegšanai par biznesa plāna īstenošanu un Ekspertiem uzraudzības veikšanai;
      2. lai nodrošinātu funkciju izpildi, Aģentūra, atbilstoši nolikumam, nodrošina inovatīvu metožu ieviešanu, tai skaitā mākoņdatošanu.
   4. Visa informācija par Aģentūras veikto personas datu apstrādi un datu subjekta tiesību īstenošanu ir ietverta Privātuma politikā, kas ir atrodama Aģentūras interneta vietnē www.nva.gov.lv/lv/iestades-privatuma-politika.
   5. Lai nodrošinātu Pasākuma popularizēšanu un atpazīstamību sabiedrības interesēs, Atbalsta saņēmējs

o piekrīt

o nepiekrīt,

ka Aģentūra ir tiesīga izmantot Atbalsta saņēmēja personas datus sabiedrības informēšanas nolūkam. Atbalsta saņēmējam ir tiesības jebkurā brīdī atsaukt šajā Līguma punktā doto piekrišanu un tas neietekmē šī Līguma izpildi. Piekrišanas atsaukums neietekmē datu apstrādes tiesiskumu, kas tika veikta laikā, kad Atbalsta saņēmēja piekrišana bija spēkā.

1. Noslēguma noteikumi
   1. Aģentūras piešķirtais finansējums ir de minimis atbalsts, ko sniedz saskaņā ar /Komisijas  
      2023. gada 13. decembra Regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam / Komisijas 2013. gada   
      18. decembra Regulu (ES) Nr. [1408/2013](http://eur-lex.europa.eu/eli/reg/2013/1408/oj/?locale=LV) par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē / Komisijas 2014. gada 27. jūnija Regulu (ES) Nr. [717/2014](http://eur-lex.europa.eu/eli/reg/2014/717/oj/?locale=LV) par Līguma par Eiropas Savienības darbību 107. un   
      108. panta piemērošanu de minimis atbalstam zvejniecības un akvakultūras nozarē/[[5]](#footnote-6)(turpmāk – Komisijas regula) un Ministru kabineta 2018. gada 21. novembra noteikumiem Nr. 715 “De minimis atbalsta uzskaites un piešķiršanas kārtība”. De minimis atbalsta piešķiršanas brīdis ir līguma spēkā stāšanās datums.

Ja ir pārkāpti Komisijas regulas nosacījumi, Atbalsta saņēmēja pienākums ir atmaksāt finansējuma saņēmējam projekta ietvaros saņemto nelikumīgo *de minimis* atbalstu, kas piešķirts saskaņā ar Komisijas regulu, kopā ar procentiem no līdzekļiem, kas ir brīvi no valsts atbalsta, atbilstoši [Komercdarbības atbalsta kontroles likuma](https://likumi.lv/ta/id/267199-komercdarbibas-atbalsta-kontroles-likums) IV vai V nodaļas nosacījumiem.

* 1. Par Līguma saistību neizpildi vai nepienācīgu izpildi Puses atbild saskaņā ar Latvijas Republikā spēkā esošajiem normatīvajiem aktiem.
  2. Visas nesaskaņas, domstarpības vai strīdus, kas radušies Līguma darbības laikā, Puses risina savstarpēji vienojoties. Ja Puses nevar vienoties, strīdi tiek izskatīti tiesā saskaņā ar Latvijas Republikā spēkā esošajiem normatīvajiem aktiem.
  3. Līgums var tikt grozīts vai papildināts, noslēdzot rakstisku vienošanos, kas pēc tās abpusējas parakstīšanas kļūst par Līguma neatņemamu sastāvdaļu.
  4. Līgums ir sagatavots latviešu valodā un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā drošā elektroniskā paraksta un tā laika zīmoga datums. Pusēm ir pieejams abpusēji parakstīts Līgums elektroniskā formātā.
  5. Līguma neatņemamas sastāvdaļas ir šādi pielikumi:

1.pielikums “Biznesa plāns” uz \_\_\_\_lp.;

2.pielikums “Komercdarbības dotācijas izlietojuma tāme” uz \_\_\_lp;

9. Pušu rekvizīti un paraksti

|  |  |
| --- | --- |
| Nodarbinātības valsts aģentūra | Atbalsta saņēmējs |
| Krišjāņa Valdemāra ielā 38 k-1, Rīga, LV-1010  Reģ. Nr.90001634668  Valsts kase  Kods TRELLV22  Konta Nr. LV16TREL5180451030000  *(tālrunis)*  *(e-pasts)*  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(paraksts, tā atšifrējums, datums)* | (*vārds, uzvārds)*  *(adrese)*  *(tālrunis)*  *(e-pasts)*  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(paraksts, tā atšifrējums, datums)* |

1. 1.1.5.apakšpunktu iekļauj līgumā, ja Atbalsta saņēmējam noteikta invaliditāte. [↑](#footnote-ref-2)
2. 2.1.4. apakšpunktu iekļauj līgumā, ja Atbalsta saņēmējam noteikta invaliditāte.

   6 Veidlapas pieejamas Aģentūras mājaslapā https://www.nva.gov.lv/lv/komercdarbibas-uzsaksana [↑](#footnote-ref-3)
3. 3.9. punktu iekļauj līgumā, ja Atbalsta saņēmējam noteikta invaliditāte

   6 Veidlapas pieejamas Aģentūras mājaslapā https://www.nva.gov.lv/lv/komercdarbibas-uzsaksana [↑](#footnote-ref-4)
4. 4.19. punktu iekļaut līgumā, ja Atbalsta saņēmējam noteikta invaliditāte.

   6 Veidlapas pieejamas Aģentūras mājaslapā https://www.nva.gov.lv/lv/komercdarbibas-uzsaksana [↑](#footnote-ref-5)
5. 5 Atstāj regulu, saskaņā ar kuru sniedz atbalstu, pārējās regulas svītro [↑](#footnote-ref-6)